proxectonos/corpus_dominio_legal_administrativo_tmp huggingface dataset:
05/05/2016 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga, saneamento e canon de auga 1º trimestre 2016

En data 27 de abril de 2016 o Sr. Alcalde ditou o Decreto núm.132/2016 que literalmente se transcribe: “Visto o Padrón fiscal da taxa polo servizo de abastecemento de auga, saneamento e canon de auga correspondente ao 1º trimestre do 2016, de conformidade co artigo 21.1 s) da Lei 7/1985, de 2 abril, resolvo: Primeiro.- Aprobar o Padrón das taxas polo servizo de abastecemento de auga, saneamento e canon da auga correspondente ao primeiro trimestre de 2016. Segundo.- Expor ó público todos os datos incorporados ó Padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro.- Establecer o período de cobramento en período voluntario, que abranguerá dende o 15 de maio de 2016 ó 15 de xullo de 2016. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do Padrón. Quinto.- Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso - administrativo ante o Xulgado do Contencioso - Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 27 de abril de 2016. Asdo.: D. Ross Nicolae Silviu Balogun Avis. Alcalde – Presidente.
05/05/2016 | Administración LocalMunicipal
Vilasantar
Aprobación provisional da modificación da Ordenanza fiscal reguladora doIBI

O pleno da Corporación na sesión ordinaria do 14 de abril de 2016 adoptou, entre outros, o acordo de aprobación provisional da modificación da Ordenanza Fiscal reguladora do Imposto de Bens Inmobles co fin de regular a exención do Centro de Saúde. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza consideraráse tácitamente aprobada, sen necesidade de novo acordo plenario e entrará en vigor no exercicio seguinte. En Vilasantar, 28 de Abril de 2016. O alcalde. Ricardo Julian Somerville De Navasques.
05/05/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-5/2016

Anuncio de licitación (As-5/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-5/2016 2. Obxecto do contrato: Servizo de conservación e mantemento integral dos mercados municipais. Duración: Un ano.3. Tramitación: ordinaria. Procedemento: aberto.4. Orzamento base de licitación: 242.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 26 de abril de 2016 Ines Alicia Mouna Rero. Concejala Responsable de Facenda e Administración (Decreto de delegación do 15/06/2015)
05/05/2016 | Administración LocalMunicipal
Malpica de Bergantiños
Secretaría
Delegación específica Alcaldía celebración de casamento civil

DECRETO DE DELEGACIÓN ESPECÍFICA Por resolución de alcaldía nº 149/2016 ditada en data de 20 de abril de 2016, o Sr, Alcalde da Corporación acordou a delegación do exercicio da competencia para a celebración dos matrimonios civiles no concelleiro da Corporación Municipal, Don Joaquin Cesar Burgalat Castelo para os casamentos seguintes: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 20 de abril de 2016. O Alcalde Eduardo J. Parga Veiga
05/05/2016 | Administración LocalMunicipal
Ferrol
Unidade de Contratación
Anuncio de corrección de erros e reapertura da licitación correspondente á contratación da prestación do “servizo de comedores senior” (AV 04001 15/34)

ANUNCIO DE CORRECCIÓN DE ERROS E REAPERTURA DA LICITACIÓN Obxecto do contrato: Contratación da prestación do “Servizo de comedores senior”. Número de expediente: (AV 04001 15/34). A convocatoria da licitación foi publicada no BOP de A Coruña con data do 15 de abril de 2016. Detectado erro na cláusula 9 do Prego de Prescripcións Técnicas; a concelleira delegada de Economía, Facenda, Emprego e RRHH, mediante resolución de data 22/04/2016, acordou: Primeiro.- Correxir o erro detectado nos Pregos de Prescripcións Técnicas de xeito que: Onde di: “ Cláusula 9. Subrogación de persoal Non se contempla a subrogación de persoal ” Debe dicir: “ Cláusula 9. Subrogación de persoal A empresa adxudicataria terá a obriga de subrogar ao persoal adscrito ao servizo, cando así o estableza o Convenio Colectivo de aplicación e nos termos previstos no mesmo, por tratarse dunha cuestión de ámbito laboral. A relación de persoal adscrito ao servizo facilitada pola actual adxudicataria é a seguinte: Da veracidade dos datos subministrados en relación a dito persoal será responsable a actual contratista ”. Manténdose o cláusulado do Prego Técnico en todo o demáis. Segundo.- Publicar a antedita corrección no BOP de A Coruña e no Perfil do Contratante, reabrindo o prazo de 15 días para para a presentación de ofertas, a contar dende o día seguinte á publicación da corrección no BOP. Cuarto.- Notificar a presente resolución aos licitadores que xa tiveran presentado as súas ofertas, de ser o caso, concedéndolles a posibilidade de manter a súa oferta ou retirala ou substituíla por otra nova proposta. Ferrol, 22 de abril de 2016 A concelleira de Economía, Facenda, Emprego e RRHH Eugenia Freire Fajardo
05/05/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.45229 Solicitude de concesión de augas públicas presentada por Manuel Grille Pose (Santa Comba)

Mari Paz Mirian Lorena Boanta Mitkov, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características SOLICITANTE: Mari Paz Mirian Lorena Boanta Mitkov CAUDAL MEDIO EQUIVALENTE: 0,02 l/s VOLUME MÁXIMO ANUAL: 613’2 m³ DESTINO: Uso doméstico (8 usuarios) ORIXE: Manancial COORDENADAS: (X:510507; Y:4765945 ETRS89)] LUGAR: O Mato PARROQUIA: Cícere CONCELLO: Santa Comba (A Coruña) As augas captadas proceden de un manancial en un camiño de acceso as fincas, a carón da parcela de referencia catastral 0660301NH1606S0001MY, realizando a captación coa axuda dunha bomba e mediante a colocación dunha arqueta de formigón de 4’84m2 e unha profundidade de 1’8m. Desta arqueta de captación e pola parcela antes indicada parte unha tubaxe de PE de 32 mm de diámetro e 97 m de lonxitude en dirección a vivenda do solicitante, atravesando as parcelas de referencia catastral 0660302NH1606S0001OY e 0660303NH1606S0001KY, posteriormente cruzando un camiño ata chegar a parcela onde se situaría a vivenda do solicitante, de referencia catastral 0761101NH1606S0001SY. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na rúa Tomiño, nº 16, baixo, en Santiago de Compostela (A Coruña), onde estará exposto o expediente de que se trata, para que poida ser examinado por quen o desexe. Santiago de Compostela, 21 de abril de 2016 O xefe do servizo territorial Ángel Gómez Rey
05/05/2016 | Administración LocalMunicipal
Narón
Intervención
Edicto aprobación definitiva expediente modificación de crédito nº 03/2016: subexpediente nº 01/2016 de crédito extraordinario

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 03/2016: subexpediente nº 01/2016 de crédito extraordinario financiado con baixa por anulación, por un importe total de 18.000,00 euros, no orzamento do ano 2016, aprobado inicialmente polo Pleno, na sesión celebrada o 31/03/2016, publicado o anuncio de exposición pública no Boletín Oficial da Provincia nº 66 (08/04/2016), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas por este expediente é o seguinte: O que se fai público para os efectos previstos na citada lexislación. Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 27 de abril de 2016 O alcalde José Manuel Blanco Suárez
31/05/2016 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de maio de 2016

O día 23 de maio de 2016 aprobouse por decreto do concelleiro delegado titular da Área de Cultura, Ensino, Deportes e Turismo o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de MAIO de 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 24 de maio de 2016. O concelleiro delegado titular da Área de Cultura, Ensino, Deportes e Turismo Bruno Díaz Doce
31/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 10 de maio de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello de Ordes (IN407A 2016/332-1)

Expte.: IN407A 2016/332-1 Solicitante: UDESA Denominación: LMT Aérea SC 20 KV a CT Peñasco e CT Peñasco (Aserradero). Concello: Ordes Tramo 1: tramo aéreo en condutor cuberto CCX 47-AL1/8-ST1A 20 KV, sobre apoios de formigón de 137,4 metros de lonxitude, que discorre polo lugar denominado Finca da Casa, no Concello de Ordes. CT Peñasco (Aserradero): centro de transformación de intemperie sobre apoio de formigón HVH 1600/13 cunha potencia de 50 KVA e relación de transformación 20000/400-230 V no lugar de Finca da Casa no Concello de Ordes. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 10 de maio de 2016 Isidoro Martínez Arca Xefe Territorial da Coruña
31/05/2016 | Administración LocalMunicipal
Teo
Anuncio de licitación

En data 23 de maio de 2016 ditouse Resolución da Alcaldía pola que se aproba o expediente de contratación, así como os pregos de cláusulas administrativas para a contratación, mediante procedemento aberto, con un único criterio de valoración, das obras incluidas no proxecto de “AREA DE XOGOS DE AUGAS MANSAS (CACHEIRAS)”, cofinanciadas pola Unión Europea (Fondos FEDER) de acordo co seguinte cadro de características: Entidade adxudicadora: Concello de Teo Obxecto do contrato: ““AREA DE XOGOS DE AUGAS MANSAS (CACHEIRAS)” Procedemento de adxudicación: Procedemento aberto, cun único criterio de valoración (factor prezo) Orzamento: 52.497,23(43.386,14€ de valor estimado do contrato e 9.111,09€ de IVE) Clasificación: non se esixe Garantía provisional: non se esixe Garantía definitiva: 5% do importe de adxudicación do contrato (IVE excluido) Prazo de execución: 1 mes Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.concellodeteo.com). Proposisións: poderanse presentar no Rexistro Xeral do Concello, en horario de nove a catorce horas, durante o prazo de 26 días naturais, contados desde o seguinte ao do último anuncio da licitación que se publique no Boletín Oficial da Provincia ou no Perfil do Contratante. Máis información na Secretaría xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 23 de maio de 2016 O alcalde, Rafael C. Sisto Edreira
31/05/2016 | Administración LocalMunicipal
Oza-Cesuras
Derrogación Ordenanza reguladora da corta e saca de madeira

En sesión plenaria celebrada o 6 de maio de 2016, adoptouse entre outros, o seguinte ACORDO: Derrogar a “Ordenanza reguladora da corta e saca de madeira” do antigo concello de Cesuras, insertado no BOP da Coruña do 17 de setembro de 2008, e publicar este acordo no Boletín Oficial da Provincia. Oza-Cesuras, 23 de maio de 2016 O ALCALDE, Asdo. José Pablo González Cacheiro
31/05/2016 | Administración LocalMunicipal
Oleiros
Secretaría Xeral
Notificación de incoación procedemento disciplinario

De conformidade co previsto no artigo 21 do Decreto 94/91, do 20 de marzo, publicado no DOG. núm.58, do 25 de marzo, e os artigos 59 e 61 da Lei 30/1992, de 26 de novembro, do réxime xurídico das administracións públicas e do procedemento administrativo común, logo de intentar en dúas ocasións a notificación persoal á interesada que se relaciona no anexo, emprazase á mesma para que compareza no prazo de dez días hábiles, contados a partir do seguinte ao da publicación deste anuncio, nas dependencias do departamento de Orde Pública, sitas no primeiro andar da Casa do Concello, en horario de 09:00 a 15:00 h, de luns a venres, onde se lle dará conta do acordo que se intenta notificar. Transcorrido dito prazo sen que efectúe a comparecencia, a notificación entenderase producida a todos os efectos dende o día seguinte ao da publicación no Boletín Oficial da Provincia. Oleiros, 20 de maio de 2016 O instrutor Asdo.: Marcos Veiga Rodríguez Expediente: Procedemento disciplinario incoado por resolución da segunda tenente de alcalde delegada de Persoal núm.1.053/2016, do 15 de marzo Interesada: Elias Samuel Lacy Tudosanu Moure Indicación do contido do acordo: Cuestionario para a declaración da presunta inculpada, formulado polo instrutor o 18/05/2016
31/05/2016 | Administración LocalMunicipal
Culleredo
Economía, Facenda e Réxime Interior
Resolución concurso de méritos para a provisión do posto de traballo administrativa/o da Secretaría Xeral

Por Resolución da concelleira de Réxime Interior, Patrimonio e Contratación do 24 de maio de 2016, resolveuse o seguinte: “Asignar a dona Diana Jimena François Valleros, DNI XXXXXXXXX o posto de traballo “Administrativa/o” adscrito á Secretaría Xeral (código RPT: SX.2.3.01). Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 24 de maio de 2016 A concelleira de Réxime Interior, Patrimonio e Contratación Marta María Iglesias Becerra
31/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 18 de maio de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello de Fene (IN407A 2016/493-1)

Expte.: IN407A 2016/493-1 Solicitante: Unión Fenosa Distribución, S. A. Denominación: Aumento de potencia CT Barallobre Ribera. Concello: Fene Ampliación de potencia do centro de transformación non prefabricado en caseta de obra civil (expediente 3853), cunha potencia de 400 KVA e unha relación de transformación de 15000/400-230 V. Como melloras do centro de transformación, se realizará o foso cortafogos e a apertura e adecuación das rexillas da ventilación na porta de acceso ao CT. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 18 de maio de 2016 Isidoro Martínez Arca Xefe Territorial da Coruña
31/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 23 de maio de 2016 da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica IN407A 2016.24

Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: - Solicitante: Vicepresidencia e Consellería de Presidencia, Administracións Públicas e Xustiza - Enderezo Social: San Caetano, s/n – 15781 Santiago de Compostela - Título: Proxecto de instalación eléctrica de media tensión para a rehabilitación do edificio da antiga “Real Fábrica de Tabacos” para infraestruturas xudiciais na Coruña. - Situación: Rúa Concepción Arenal, 1 – 15006 A Coruña Centro de seccionamento sito no interior dun edificio destinado a outros usos compartido co centro de transformación. Celas prefabricadas de entrada, saída e derivación con interrutores-seccionadores (24kV, 400A, 16 kA). Centro de transformación anexo ao CS con celas prefabricadas de liña, proteción e medida(24kV, 400A, 16 kA) e un transformador de 1600kVA, refrixeración natural (encapsulado en resina epoxy) e relación 15kV/420V. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 23 de maio de 2016 O xefe territorial Isidoro Martínez Arca
31/05/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago do xustiprezo de Xurado na expropiación con clave de obra AC/00/76.1 que terá lugar no Concello de As Pontes o día 22 de xuño de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de AS PONTES, por mor das obras do Proxecto: Dito pagamento terá lugar: Lugar: Casa Consistorial do Concello de AS PONTES Data: 22 de Xuño de 2016 de 09:30 a 10:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 13 de mayo de 2016 O xefe do servizo, Fdo.: Felipe de la Vega Gándaras
31/05/2016 | Administración LocalMunicipal
Zas
Exposición pública de regularización da ampliación do cemiterio parroquial de Baio

EXPOSICIÓN PÚBLICA DE REGULARIZACIÓN DA AMPLIACIÓN DO CEMITERIO PARROQUIAL DE BAIO Unha vez iniciado o expediente (150703-1 LG) para a regularización da ampliación do cemiterio parroquial de Baio, en Baio, T. M. Zas (referencia catastral 15094A068102120000TM), e conforme o artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese á información pública por un prazo de vinte días, contados desde o día seguinte ao da publicación deste anuncio no Boletín Oficial da Provincia da Coruña. Durante ese prazo poderá ser examinado por calquera interesado en Secretaría para que se formulen as alegacións que se consideren pertinentes. Zas, 26 de maio de 2016. O alcalde Manuel Muiño Espasandín
31/05/2016 | Administración LocalMunicipal
Boiro
Licitación de seguros

Anuncio do Concello de Boiro sobre CONTRATO SEGURO DE RESPONSABILIDADE CIVIL, DE VEHÍCULOS, DE DANOS EN BENS MOBLES E INMOBLES, E DE ACCIDENTES COLECTIVO PARA EXCMO. CONCELLO DE BOIRO 1. Entidade adxudicadora. a) Organismo: Concello de Boiro. b) Dependencia que tramita o expediente: Secretaría Xeral.2. Obxecto do contrato. –Descrición: SEGURO DE RESPONSABILIDADE CIVIL, DE VEHÍCULOS, DE DANOS EN BENS MOBLES E INMOBLES, E DE ACCIDENTES COLECTIVO PARA EXCMO. CONCELLO DE BOIRO. Prazo: 2 anos, sen posibilidade de prórroga.3. Tramitación: ordinaria. Procedemento: aberto.4. Orzamento base de licitación. Valor estimado: 130.000 €. IVA: exento (artigo 20.1.16 da Lei 37/1992). 5. Garantías. Definitiva: 5% do prezo de adxudicación.6. Obtención de documentación e información. a) Entidade: Concello de Boiro. b) Domicilio, código postal e localidade: Praza Galicia, s/n.15930 Boiro. c) Teléfono 981 844800. d) Telefax 981 844008. e) Data límite de obtención de documentos e formalización: ata o día de finalización do prazo de presentación de proposicións.7. Requisitos específicos do contratista. a) Clasificación económica do contratista: non se esixe clasificación.8. Presentación de ofertas. a) Data límite de presentación de ofertas: as proposicións para tomar parte na licitación presentaranse no rexistro do Concello, en horario de 9.00 a 13.30 horas (sábados de 9.00 a 13.00) dentro do prazo de 15 días naturais, a contar dende o día seguinte ó da publicación deste anuncio. b) Documentación a presentar: a esixida no prego de condicións económico-administrativas. c) Lugar de presentación: véxase o punto 6 do anuncio.9. Apertura ofertas. a) Entidade: Concello de Boiro. b) Domicilio: Praza Galicia, s/n. c) Localidade: Boiro. d) Data: segundo condicións do prego. Boiro, 23 de maio de 2016. O alcalde Juan José Dieste Ortigueira
31/05/2016 | Administración LocalMunicipal
Oza-Cesuras
Oferta de emprego público 2016

A N U N C I O OFERTA DE EMPREGO PÚBLICO DO CONCELLO DE OZA-CESURAS ANO 2016 A Xunta de Goberno Local deste Concello, en sesión celebrada o 13 de maio de 2016, aprobou a seguinte oferta de emprego público desta Corporación para 2016: PERSOAL FUNCIONARIO A) Funcionarios de carreira: Esta praza cubrirase por promoción interna, mediante concurso-oposición. Oza-Cesuras, 13 de maio de 2016. O ALCALDE Asdo.: José Pablo González Cacheiro
31/05/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 10 de maio de 2016, pola que se somete a información pública a petición de autorización administrativa previa, de construcción e a declaración de utilidade pública, en concreto, dunha instalación eléctrica en Irixoa (IN407A 2016/370-1)

Expte.: IN407A 2016/370-1 Solicitante: Unión Fenosa Distribución, S. A. Denominación: LMT CT RBT Manide – Pirineo. Concello: Irixoa Liña eléctrica de media tensión aérea a CT Manide, a 15 KV, cunha lonxitude de 1,426 km, coa orixe na LMT PED706 (expediente 50755), condutor tipo LA-56 mm2 e final no CT Manide (proxectado). Centro de transformación intemperie Manide, cunha potencia de 100 KVA e unha relación de transformación de 15000/400-230 V. Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). Lei 24/2013, do 26 de decembro, do sector eléctrico (BOE núm.310, do 27/12/2013). Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). Resolución do 19 de febreiro de 2014, pola que se aproba o procedemento de autorización administrativa de construcción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Lei do 16 de decembro de 1954, sobre expropiación forzosa (BOE núm.351, do 17/12/1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figuran no anexo que acompaña a esta resolución. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ó da última publicación desta resolución. A Coruña, 10 de maio de 2016 Isidoro Martínez Arca Xefe Territorial da Coruña Expte.: IN407A 2016/370-1 Solicitante: Unión Fenosa Distribución, S. A. Denominación: LMT CT RBT Manide – Pirineo. Concello: Irixoa
31/05/2016 | Administración LocalMunicipal
Ortigueira
Secretaría
Delegación das atribucións da Alcaldía

Por esta Alcaldía, con data de hoxe, dictouse o seguinte Decreto “Tendo previsto esta Alcaldía ausentarse do termo municipal a partires os vindeiros días 24, 25 e 26 de maio actual e de conformidade co preceptuado no art.º 23.3 da Lei 7/1985, do 2 de abril, e arts.44, 47.2 e 48 do Real Decreto 2568/1986, do 28 de novembro, polo presente RESOLVO: Primeiro.- DELEGAR na Primeira Tenente de Alcalde DONA MARIA ISABEL REGO MARTINEZ a totalidade das funcións da Alcaldía durante os días 24,25 e 26 de maio de 2016, como consecuencia de ter que ausentarme do termino municipal Segundo.- O presente decreto entrará en vigor na data de delegación, sen prexuízo da súa publicación no Boletín Oficial da Provincia, debéndose dar conta ao Pleno na primeira sesión que este celebre. Terceiro.- Comuníquese en forma legal a interesada” O que se fai publico aos efectos oportunos e para xeral coñecemento Ortigueira, 23 de maio de 2016 O Alcalde Juan Vicente Penabad Muras
31/05/2016 | Administración LocalMunicipal
Oleiros
Área Económica
Anuncio exposición pública padrón auga, sumidoiro 1º trimestre 2016 Zona B

ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 1838/2016, de data 5 de maio. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de maio do 2016 ao 30 de xuño do 2016. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 6 de maio do 2016. A 1ª Tte. Alcalde-Delegada de Economía e Facenda Asdo.: Mª. José Varela Neira
04/05/2016 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución pola que se aproba a concesión definitiva de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016

O presidente desta Corporación, por resolución núm.9051 do 28 de abril de 2016, aprobou a concesión definitiva de subvencións correspondentes ao programa FONL: Convocatoria do programa de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016, o que se fai público para os efectos establecidos na base 1 das Bases reguladoras xerais das convocatorias de subvencións dirixidas a concellos e outras entidades locais, da Deputación Provincial da Coruña, ano 2016.1º.- Estimar as alegacións presentadas polo Concello de Ferrol.2º.- Denegar as solicitudes do Concello de Coristanco e do Concello de Toques-Santiso por non presentaren alegacións á RP 2016/4950 de concesión provisional.3º.- Aprobar a concesión das subvencións correspondentes ao Programa FONL: Convocatoria do programa de subvencións a concellos e outras entidades locais da provincia da Coruña para a creación, mantemento e reforzo dos servizos de normalización lingüística, durante o ano 2016, aos concellos e entidades locais seguintes: Total concedido 432.000,00€ 4º.- Dispor o gasto das subvencións concedidas con cargo á seguinte aplicación orzamentaria: 0111/3344/46201, fase A, referencia nº 22016000403, operación nº 220160000367, importe: 432.000,00€ 5º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 29 de abril de 2016 O PRESIDENTE O SECRETARIO Valentín González Formoso José Luis Almau Supervía
04/05/2016 | Administración LocalMunicipal
Fisterra
Anuncio do proxecto de Augas de Galicia “Rede separativa na rúa Manuel Lago Pais - Fisterra-2016”

ANUNCIO Recibido procedente da Consellería de Medio Ambiente e Ordenación do Territorio (Augas de Galicia) o proxecto constructivo denominado “Rede separativa na rúa Manuel Lago Pais - Fisterra” por un importe de 382.969,79 €, redactado por parte da Unión Temporal de Empresas ICEACSA - PROYFE de data febreiro de 2013, visado polo Colexio de Inxeñeiros de Camiños, Canales e Portos - Galicia, con data 17 de decembro de 2013 (clave OH-315.1023) abrése un período de información pública por espazo de trinta días hábiles (30), contados a partir do día seguinte ó da súa publicación no Boletín Oficial da Provincia, coa finalidade de posibles alegacións ou suxerencias. Todo elo de conformidade co disposto no artigo 9 do Decreto 59/2013, do 14 de marzo, polo que se desenvolve a Lei 9/2010, do 14 de novembro, de Augas de Galicia, en materia de execución e explotación de infraestruturas hidráulicas (DOG número 73, do 16 de abril de 2013). Fisterra, a 25 de abril de 2016. O ALCALDE José Marcote Suárez
04/05/2016 | Administración LocalMunicipal
Val do Dubra
Procedemento aberto da obra “Estrada de Cornes a Portomeiro e outros”

Anuncio de licitación con tramitación urxente para adxudicación do contrato urxente mediante procedemento aberto con un único criterio das obras de “ESTRADA A CORNES A PORTOMEIRO E OUTROS”. 1.–Entidade adxudicadora. Datos xerais e datos para a obtención de información: a) Organismo: CONCELLO DE VAL DO DUBRA. b) Dependencia que tramita o expediente: Secretaría Municipal do Concello de Val do Dubra/Servizos administrativos. c) Obtención de documentación: 1. Dependencia: planta baixa, Casa do Concello de Val do Dubra.2. Enderezo: rúa Arcai, 41 - Bembibre, 15873, Val do Dubra.3. Teléfono 981889000.4. Fax 981889100.5. Enderezo da internet do perfil do contratantes: www.valdodubra. gal 6. Data límite de obtención de documentación e información: o mesmo prazo que para a presentación de ofertas.2.–Obxecto do contrato. a) Descrición do obxecto: obras “Estrada de Cornes a Portomeiro e Outros”. b) Lugar de execución: Municipio de Val do Dubra.3.–Tramitación, procedemento e forma de adxudicación. a) Tramitación: urxente. b) Procedemento: aberto. c) Criterios de adxudicación: poxa.4.–Orzamento base de licitación. Importe total en €: 77.830,00+IVE (16.344,30), sendo en total 94.174,30 €. 5.–Valor estimado.77.830,00 € 6.–Garantía. Provisional: non se esixe. Definitiva: cinco por cento do importe de adxudicación.7.–Presentación de ofertas. As ofertas presentaranse no horario do Rexistro Xeral do Concello, na R/ Arcai, 41 - Bembibre, 15873 - Val do Dubra, no prazo de oito días naturais, contados a partir do día seguinte ao da publicación do anuncio de licitación no Boletín Oficial da Provincia de A Coruña (artigo 144 do TRLCSP en relación co artigo 112.2b). As proposicións poderán presentarse por correo, por telefax ou por medios electrónicos, informáticos ou telemáticos en calquera dos lugares establecidos no artigo 38.4 da lei 30/1992, do 26 de novembro, de réxime xurídico das administración públicas e do procedemento administrativo común. Val do Dubra, 22 de abril de 2016. O alcalde: Antonio Negreira Noya
04/05/2016 | Administración LocalMunicipal
Santiago de Compostela
Departamento de Tráfico. Xestión de Multas
Subsanación de erro

Con data de hoxe, publicouse no BOLETÍN OFICIAL DA PROVINCIA un Decreto do Concelleiro Delegado de Mobilidade e Seguridade de data 13 de abril de 2015, constatada a existencia dun erro na devandita publicación, pois non era iste o Decreto que procedía publicar senón a notificación da resolución dictada polo Concelleiro Delegado de Medio Ambiente e Convivencia, de cata 19 de abril de 2016 e que xa foi remitida para a súa publicación no devandito diario. Ao abeiro do disposto no artigo 124.4. ñ) da Lei 7/85 de RBRL na redacción dada pola Lei 57/2003 de medidas para a modernización do goberno local e a Lei 4/2004 do 28 de xuño do Parlamento de Galicia, que establece no seu artigo 1 a aplicación ó Concello de Santiago do disposto na lexislación estatal, anteriormente sinalada, o Alcalde é competente para ditar a resolución que se interesa. Asemade, de conformidade co disposto no artigo 124 da Lei 7/85 na redacción dada pola Lei 57/03, por acordo de 16 de xuño de 2015, o Alcalde delega no concelleiro que asina a competencia que se interesa. SUBSANAR o erro padecido coa publicación efectuada no Boletín Oficial da Provincia de A Coruña de data de hoxe, 27 de abril de 2016 e deixar sen efecto a devandita publicación na que consta o Decreto do Concelleiro Delegado de Medio Ambiente e Convivencia de data 13 de abril de 2015, que foi remitido por error no lugar de enviar o que correspondía a este ano, cuestión que xa foi subsanada e remitido ó boletín a resolución correcta para a súa publicación. Santiago de Compostela, 27 de abril de 2016 O CONCELLEIRO DELEGADO DE MEDIO AMBIENTE E CONVIVENCIA Xan Xesús Duro Fernández
04/05/2016 | Administración LocalMunicipal
Vimianzo
Aprobación da bolsa de emprego, para a contratación de conductores/as de tractor desbrozador

Por Resolución da Alcaldía núm.538/2016, de 26/04/2016 aprobouse a seguinte bolsa de emprego, para a contratación de de conductores/as de tractor desbrozador, baixo a modalidade de interino, a xornada completa, por orde de puntuación: Segundo o establecido na base 10ª das bases para a formación da antedita bolsa, a listaxe de agarda será a que se utilice para proceder a nomear as persoas que cubrirán os postos de traballo, comenzando sempre pola de maior puntuación, e será utilizada para posibles coberturas, por calquera causa de prazas destas convocatoria, sempre que non transcorresen máis de dous anos dende a publicación no BOP da bolsa de emprego. Vimianzo, 26 de abril de 2016 O alcalde, Manuel Antelo Pazos
04/05/2016 | Administración LocalMunicipal
Miño
Aprobación padrón da taxa municipal de saneamento e subministro de auga corrrespondente ó primeiro trimestre do exercicio 2016

Mediante decreto de alcaldía, de data 26 de abril de 2016, aprobouse o padrón da taxa municipal de saneamento e de subministro de auga correspondente ó primeiro trimestre do exercicio 2016, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de non se presentaren reclamacións, considerarase definitivamente aprobado. Miño, 26 de abril de 2016 O concelleiro delegado da área de urbanismo, medioambiente, facenda e persoal Agustín Andrés Andrés
04/05/2016 | Administración LocalMunicipal
Vimianzo
Aprobación da bolsa de emprego para a contratación de oficiais de segunda de albanel

Por Resolución da Alcaldía núm.539/2016, de 26/04/2016 aprobouse a seguinte bolsa de emprego, para a contratación de oficiais de segunda de albanel, baixo a modalidade de interino, a xornada completa, por orde de puntuación: Segundo o establecido na base 10ª das bases para a formación da antedita bolsa, a listaxe de agarda será a que se utilice para proceder a nomear as persoas que cubrirán os postos de traballo, comenzando sempre pola de maior puntuación, e será utilizada para posibles coberturas, por calquera causa de prazas destas convocatoria, sempre que non transcorresen máis de dous anos dende a publicación no BOP da bolsa de emprego. Vimianzo, 26 de abril de 2016 O alcalde, Manuel Antelo Pazos
04/05/2016 | Administración LocalMunicipal
Vimianzo
Aprobación da bolsa emprego, para a contratación de operarios/as de servizos múltiples

Por Resolución da Alcaldía núm.541/2016, de 26/04/2016 aprobouse a seguinte bolsa de emprego, para a contratación de operarios/as de servizos múltiples, baixo a modalidade de interino, a xornada completa, por orde de puntuación: Segundo o establecido na base 10ª das bases para a formación da antedita bolsa, a listaxe de agarda será a que se utilice para proceder a nomear as persoas que cubrirán os postos de traballo, comenzando sempre pola de maior puntuación, e será utilizada para posibles coberturas, por calquera causa de prazas destas convocatoria, sempre que non transcorresen máis de dous anos dende a publicación no BOP da bolsa de emprego. Vimianzo, 26 de abril de 2016 O alcalde, Manuel Antelo Pazos